《春雪四首 其四》
宋代·赵蕃

天外难摹境，眼中无数诗。未能忧冻死，真复是狂痴。

不废书深映，宛同驴借骑。高低酒价问，远近佛庐知。

要学禁体物，良由多爱奇。悠悠竟何得，役役漫成疑。

有弟归先我，因渠属有思。王徐吾畏友，印幼所娇儿。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。